“เงินบาท” วันนี้เปิดตลาด 32.73 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.00 บ. แข็งค่าขึ้นเมื่อเทียบกับราคาปิดตลาดเมื่อวันศุกร์ที่ระดับ 32.79 บาท/ดอลลาร์ ชี้กรอบเคลื่อนไหวที่ระดับ 32.55 - 32.85 บาท/ดอลลาร์ แนะผู้นำเข้าซื้อสกุลต่างประเทศ เพื่อปิดความเสี่ยงจากอัตราแลกเปลี่ยน
“เงินบาท” วันนี้เปิดตลาด 32.73 บ. แข็งค่าขึ้นเมื่อเทียบราคาปิดเมื่อวันศุกร์ที่ระดับ 32.79 บาท/ดอลลาร์ ชี้กรอบเคลื่อนไหวที่ระดับ 32.55 - 32.85 บาท/ดอลลาร์
23 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(23 ม.ค.66) เปิดตลาด 32.73 บาท/ดอลลาร์ แข็งค่าขึ้นเมื่อเทียบกับราคาปิดตลาดเมื่อวานศุกร์ที่ระดับ 32.79 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก ๆ จากแนวโน้มที่ธนาคารกลางสหรัฐ (เฟด) จะชะลออัตราการปรับขึ้นดอกเบี้ย หลังดัชนีราคาผู้บริโภค (CPI) และดัชนีราคาผู้ผลิต (PPI) ของสหรัฐต่างบ่งชี้ว่าเงินเฟ้อของสหรัฐได้ผ่านจุดสูงสุดแล้ว
ทั้งนี้คาดว่าเฟดจะปรับขึ้นอัตราดอกเบี้ย 0.25% สู่ระดับ 4.50-4.75% ในการประชุมวันที่ 31 ม.ค.-1 ก.พ. ซึ่งเป็นการประชุมนโยบายการเงินนัดแรกของเฟดในปีนี้ โดยเมื่อวานศุกร์ที่ผ่านมานักลงทุนต่างชาติทั้งขายพันธบัตรไทยสุทธิ – 13,831 ล้านบาท  และขายหุ้นไทยสุทธิ – 2,874.83 ล้านบาท
โดยมองกรอบค่าเงินบาทวันนี้เคลื่อนไหวที่ระดับ 32.55 – 32.85 บาท/ดอลลาร์ แนะนำควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 32.80 บาท/ดอลลาร์